PRITARTA

Molėtų rajono savivaldybės tarybos

2022 m. kovo d. sprendimu Nr. B1-

**MOLĖTŲ R. ALANTOS GIMNAZIJOS 2021 METŲ VEIKLOS ATASKAITA**

Gimnazijos 2020-2022 metų strateginiai tikslai:

1.Užtikrinti kryptingą ir nuoseklų mokytojų profesinį tobulėjimą siekiant savivaldaus mokymosi.

2.Kurti gimnazijos kultūrą, sudarančią veiksmingas sąlygas kiekvieno mokinio asmenybės brandai.

Tikslų įgyvendinimui kasmet yra sudaromas Veiklos planas. 2021 m. gimnazijos Veiklos planą rengė darbo grupė. 2021 metų veiklos prioritetas – kiekvieno mokinio pažanga. Tikslai: 1. Tobulinti pamokos kokybę mokant ir mokantis. 2. Siekti pozityvaus mokyklos mikroklimato.

**Pirmojo** tikslo įgyvendinimui iškelti trys uždaviniai: 1)mokinių ugdymosi poreikių pažinimas ir duomenimis grįsto ugdymo organizavimas; 2) tobulinti mokinių asmeninės pažangos stebėjimo sistemą; 3) diegti nuotolinio mokymosi procesą.

Uždavinio „Mokinių ugdymosi poreikių pažinimas ir duomenimis grįsto ugdymo organizavimas“ įgyvendinimui numatytos priemonės buvo įvykdytos.

Siekiant organizuoti kryptingą mokinių poreikių tenkinimą, 2021 metų pradžioje vaiko gerovės komisija bendradarbiaudama su mokytojais atliko mokinių poreikių tyrimą. Buvo nustatyta, kad visą reikiamą švietimo pagalbą gauna 47 % spec. ugdymosi poreikių turinčių mokinių. Logopedo pagalba iš viso nebuvo teikiama arba teikiama pavieniams mokiniams pasitelkiant ŠPT specialistus. Mokytojo padėjėjo (skaitovo) pagalbą gavo 64 % mokinių, kuriems pagal specialiuosius ugdymosi poreikius tokia pagalba turėjo būti teikiama. Nuo 2021 metų kovo mėn. situacija žymiai pagerėjo. Dalyvaudami kaip partneriai projekte „Koordinuotai mokiniams teikiamų švietimo pagalbos, socialinių ir sveikatos priežiūros paslaugų modelio diegimas Molėtų rajone“ galėjome teikti visą reikiamą švietimo pagalbą 72 % specialiųjų ugdymosi poreikių mokinių. Logopedo pagalbą gavo visi 1-6 kl. ir priešm. ugd. grupės mokiniai, kurie įtraukti į kalbos ir komunikacijos sutrikimų turinčių mokinių sąrašą. Išaugo mokytojų padėjėjų etatų skaičius, todėl mokytojo padėjėjo (skaitovo) pagalba teikiama visiems, kuriems to reikia pagal ŠPT rekomendacijas.

Didelis dėmesys buvo skiriamas mokymosi pasiekimų gerinimui mokinių, patiriančių mokymosi sunkumų dėl nuotolinio mokymo proceso organizavimo būdo, taip pat, abiturientams, pasirinkusiems laikyti brandos egzaminus 2021 metais ir dėl COVID-19 pandemijos patyrusių mokymosi praradimų. Panaudojant Švietimo, mokslo ir sporto ministerijos lėšas per kovo-birželio mėnesį buvo organizuotos 82 konsultacijos. Spalio-gruodžio mėn. – 161 konsultacija.

Pradinių klasių mokiniams buvo sudarytos sąlygos kiekvieną dieną po pamokų ruošti namų darbus padedant pradinių klasių mokytojoms. Tam skirta 20 val. per savaitę.

Siekiant išsiaiškinti kaip keitėsi mokymosi krūvis, su kokiais sunkumais susidūrė mokiniai nuotolinio mokymo metu, buvo atlikta mokinių apklausa „Nuotolinis mokymasis“. 71 % mokinių nurodė, kad mokymosi krūvis padidėjo, nes po vaizdo pamokų skyrė namų darbų ruošai nuo 1 iki 2 val. – 45,6 %, nuo 2 iki 3val. ir daugiau – 19% mokinių. Metodinė taryba rekomendavo po vaizdo pamokų neskirti papildomų užduočių, diferencijuoti ir individualizuoti asinchroninių pamokų užduotis. 2021 metų pabaigoje atliktas mokyklos veiklos kokybės įsivertinimas (vidaus auditas) parodė, kad 42 % mokinių teigia turi galimybę pasirinkti užduotis, 67,6 % skiriami namų darbai jiems padeda išmokti dalyko temą.

Visi mokytojai dalyvavo įvairiuose mokymuose, skirtuose skaitmeninio raštingumo kompetencijų tobulinimui, Lyderių laikas 3 mokymuose „Bendradarbiavimo kompetencijų ugdymas“.Įgytas žinias pritaikė savo darbe. Sėkmingai vedė vaizdo pamokas, kūrė skaitmeninį mokymo turinį: užduotis, apklausas, atraminę medžiagą, instrukcijas ir kt.

Parengtas ugdymo proceso organizavimo nuotoliniu būdu tvarkos aprašas. Gimnazijos nuostatuose įteisinta grupinio mokymosi forma, įgyvendinama kasdieniu ir nuotoliniu mokymo proceso organizavimo būdais ir pavienio mokymosi forma, įgyvendinama savarankišku ir nuotoliniu mokymo proceso organizavimo būdais.

Įrengtos dvi klasės nuotoliniam mokymui.

**Antrojo**  tikslo įgyvendinimui iškelti trys uždaviniai: 1) mokytojų profesinių dialogų organizavimas, skatinant lyderystę ir atvirumą pokyčiams; 2) parengti bendruomenės susitarimus dėl pozityvaus elgesio; 3) tęsti projektinę veiklą, sudarančią sąlygas kiekvieno mokinio asmenybės brandai.

Siekiant pozityvaus mokyklos mikroklimato didelis dėmesys skirtas klasių auklėtojų darbo su klase tobulinimui. Visų klasių vadovų metų veiklos suplanuotos atsižvelgiant į mokyklos tikslus ir uždavinius: numatytos klasių valandėlės asmeninės pažangos stebėjimui ir aptarimui, klasės mikroklimato gerinimui, elgesio prevencinės programos „Savu keliu“ įgyvendinimui, karjeros ugdymui.

Stiprėjo klasių vadovų bendradarbiavimas su dalykų mokytojais, tėvais, pagalbos vaikui specialistais. Klasių vadovai organizavo trišalius pokalbius, kurių metu dalykų mokytojai kartu su tėvais ir vaiku aptarė mokymosi sėkmes ir sunkumus, daromą pažangą, aiškinosi kilusias problemas. Vyko profesiniai dialogai su pagalbos vaikui specialistais dėl nuotolinio mokymo metu kilusiu sunkumų spec. ugdymosi poreikių turintiems mokiniams ir pagalbos jiems teikimo. Kartu su Vaiko gerovės komisija aiškintasi, kurie mokiniai neturi sąlygų mokytis nuotoliniu būdu namuose. Visiems tokiems mokiniams buvo sudarytos sąlygos nuotoliniu būdu mokytis mokyklos ar Vaikų dienos centro „Daigelis“ patalpose.

Stiprėjo mokytojų bendradarbiavimas tobulinant pamoką. Mokytojai stebėjo kolegų pamokas, jas aptarė, į(si)vertino vadovaudamiesi Geros pamokos kriterijais. Geriausiai mokytojai vertino savo gebėjimą naudotis įvairiais informacijos šaltiniais, naudotis IKT kuriant skaitmeninį turinį, mokomosios medžiagos individualizavimu ir diferencijavimu.

Pagrindinė mokyklos funkcija yra ugdymas, todėl ugdymo plano įgyvendinimas, mokinių ugdymo(si) rezultatai ir pasiekimai rodo mokyklos veiklos kokybę.

**2021 metų mokymosi pasiekimai**

1. Mokinių skaičius ir kaita.

|  |  |  |  |
| --- | --- | --- | --- |
| Klasės | 2021-01-01 | 2021-09-01 | 2021-12-31 |
| Priešm. | 8 | 6 | 6 |
| 1-4 | 62 | 56 | 56 |
| 5-8 | 44 | 47 | 45 |
| I-II g | 19 | 22 | 22 |
| III – IV g | 36 | 27 | 26 |
| Iš viso | 169 | 158 | 155 |

2021m. sausio 1 d. mokėsi 41 (24,2 %) specialiųjų ugdymosi poreikių turinčių mokinių, iš jų, pagal individualizuotas programas – 4, pagal pritaikytas bendrąsias programas – 13 mokinių. 5 mokiniams ŠPT buvo nustatytas didelis specialiųjų ugdymosi poreikių lygis Specialiojo pedagogo pagalba buvo teikiama 18 mokinių, psichologo – 15, socialinio pedagogo – 17. Mokytojo padėjėjo pagalbą gavo 9 mokiniai. Nuo 2021 metų rugsėjo 1 d. iki gruodžio 31 d. mokėsi 42 specialiųjų ugdymosi poreikių turintys mokiniai: pagal individualizuotas programas – 3, pagal pritaikytas bendrąsias programas – 13 mokinių. 7 mokiniams ŠPT buvo nustatytas didelis specialiųjų ugdymosi poreikių lygis. Specialiojo pedagogo pagalba buvo teikiama 21 mokiniui, psichologo – 16, socialinio pedagogo – 18. Mokytojo padėjėjo pagalbą gavo 21 mokinys.

1. Mokymosi kokybė

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Klasės | Mokinių skaičius mokslo metų pabaigoje | Aukštesnysis | | Pagrindinis | | Patenkinamas | | Nepatenkinamas | | Pažangumas | |
| Sk. | % | Sk. | % | Sk. | % | Sk. | % | Sk. | % |
| 1-4 | 63 | 15 | 23,8 | 18 | 28,57 | 29 | 46,8 | 1 | 1,59 | 62 | 98,4 |
| 5-8 | 42 | 2 | 4,76 | 20 | 47,62 | 20 | 47,62 | 0 | 0 | 42 | 100 |
| I-II g | 19 | 0 | 0 | 5 | 26,32 | 14 | 73,68 | 0 | 0 | 19 | 100 |
| III-IV g | 36 | 3 | 8,33 | 9 | 25 | 23 | 63,89 | 1 | 2,78 | 35 | 97,2 |
| **Iš viso:** | **160** | **20** | **12,5** | **52** | **32,5** | **86** | **53,75** | **2** | **1,25** | **158** | **98,75** |

Mokymosi kokybė lyginant su 2020 metais beveik nepasikeitė. Aukštesniuoju ir pagrindiniu lygiu mokosi yra 45% (72) mokinių (2020 metais buvo 46,2% (73) mokinių). Papildomi vasaros darbai buvo skirti 10 mokinių. 8 iš jų atsiskaitė ir buvo perkelti į aukštesnes klases. Du mokiniai buvo palikti kartoti kursą. Bendras mokyklos pažangumas 98,75%. Lyginant su 2020 metais jis išliko toks pats.

Visose klasėse buvo stebima individuali pažanga. Asmeninę mokymosi pažangą per 2020-2021 m.m. padarė 48% mokinių: 1-4 kl. – 71,7%, 5-IIg kl – 36,8%, IIIg – 27,8%, IVg – 23,5% mokinių. Labiausiai smuko 8 kl. mokinių pažangumas

1. Lankomumas

Per 2020-2021 mokslo metus mokiniai praleido 7010 pamokų. Vidutiniškai po 41,5 pamokos kiekvienas mokinys. Pagal šį rodiklį mokinių lankomumas gerėja jau keturis mokslo metus iš eilės. Nė vienos pamokos nepraleido 8 (4,7 %) mokiniai.

1. Olimpiados

Rajono dalykinėse olimpiadose dalyvavo26 mokiniai. Užimta 10 prizinių vietų.

5 pirmos vietos: Informatikos olimpiada, Lietuvių kalbos ir literatūros olimpiada, Fizikos olimpiada 9-12 kl., Istorijos olimpiada, Geografijos olimpiada "Mano gaublys" 9-12 kl.

2 antros vietos: Matematikos olimpiada ir Geografijos olimpiada "Mano gaublys" 9-12 kl.

3 trečios vietos: Biologijos olimpiada 9-12 kl., biologijos olimpiada 5-8 kl. ir matematikos olimpiada.

Vienas mokinys dalyvavo respublikinėje informatikos olimpiadoje.

1. Valstybinių brandos egzaminų rezultatai

2020-2021 m.m. mokėsi 17 abiturientų, visi baigė vidurinio ugdymo programą ir įgijo vidurinį išsilavinimą. Valstybinius brandos egzaminus rinkosi laikyti 13 IV g kl. mokinių (76,5%). Pasirinko laikyti 50 VBE, laikė 45 VBE. 53,3 % egzaminų išlaikė pagrindiniu lygiu, 31,3% - patenkinamu, 13,3% - aukštesniuoju lygiu. Lietuvių kalbos ir literatūros, anglų kalbos, istorijos, matematikos, biologijos, geografijos egzaminus mūsų mokiniai išlaikė geriau, lyginant su Lietuvos mokyklomis pagal balų vidurkį.

|  |  |  |  |  |  |  |  |
| --- | --- | --- | --- | --- | --- | --- | --- |
| Egzaminas | Laikė egzaminą skaičius | Neišlaikė | 16-35 balai, | 36-85 balai, | 86-100 balų, | Balų vidurkis  mokyklos | Balų vidurkis  Šalies mokyklose |
| Biologija | 3 | 0 | 1 | 1 | 1 | **53,67** | 50,7 |
| Anglų kalba | 9 |  |  | 8 | 1 | **66** | 61,1 |
| Geografija | 1 |  |  | 1 |  | **64** | 47,3 |
| Istorija | 7 |  | 1 | 6 |  | **54,71** | 47,4 |
| Lietuvių kalba ir literatūra | 11 |  | 4 | 4 | 3 | **52,1** | 42,4 |
| Matematika | 11 | 1 | 6 | 3 | 1 | **35,91** | 31,2 |
| Fizika | 3 |  | 2 | 1 |  | **31** | 42,7 |
| **Iš viso** | **45** | **1**  **2,2%** | **14**  **31,3%** | **24**  **53,3%** | **6**  **13,3%** | **51** |  |

1. PUPP rezultatai

2020-2021 II g klasėje mokėsi 10 mokinių. 9 baigė pagrindinio ugdymo programą dalyvavo PUPP ir įgijo pagrindinį išsilavinimą. Vienas mokėsi pagal individualizuotą programą.

|  |  |  |  |
| --- | --- | --- | --- |
| PUPP | Mokinių skaičius | Surinktų taškų vidurkis | Maksimalus galimas taškų skaičius |
| Lietuvių kalba ir literatūra | 9 | 19,7 | 60 |
| Matematika | 9 | 16,1 | 45 |

2021 m. gimnazijų reitinge pagal dėstomus dalykus esame 37 vietoje, išmokant lietuvių kalbos. Sudarant šiuos reitingus buvo remtasi VBE rezultatais.

1. Projektinė veikla. 2021 m.

Įgyvendinti 4 šalies projektai: Laisvės TV projektas „Kartu“, Kino edukacijos projektas „Kino busas“, Lietuvos tūkstantmečio vaikai, „Temidė“.

Tarptautiniai projektai: [NPJR-2020/10146 - "We are stronger together"](https://espresso.diku.no/espresso/project/68836)

NordPlus Junior su Latvija. Mes esame koordinuojanti mokykla.

[NPJR-2021/10108 - "Reading is fun](https://espresso.diku.no/espresso/project/80746)n"

NordPlus Junior su Islandija.  Mes esame koordinuojanti mokykla.

Erasmus +  su Islandija. ,,Food and traditions in Lithuania and Iceland"

Mes esame tik partneriai.

Įgyvendinta Kultūros paso programa, Geros savijautos programa; 2021-2022 metais vykdomas projektas „Koordinuotai mokiniams teikiamų švietimo pagalbos, socialinių ir sveikatos priežiūros paslaugų modelio diegimas Molėtų rajone“. Esame mokykla partneris, su 31 mokiniu dirba logopedas ir psichologas.

Vaikų dienos centras „Daigelis“ yra Alantos bendruomenės centro projektas. Dalyvauja 45 mūsų gimnazijos mokiniai. Tai socializacijos projektas, sprendžia užimtumo, socialinio emocinio intelekto stiprinimo klausimus.

2021 m. vykdytas Molėtų VVG projektas „Sveikatą stiprinančio fizinio aktyvumo skatinimas Balninkų seniūnijos bendruomenėse“ su Balninkų „Kaimynystės namais“. Dalyvavo 50 mokinių.

Projektai yra labai skirtingi – vieni skirti bendrųjų kompetencijų ugdymui, kiti fizinio aktyvumo bei sveikos gyvensenos ugdymui, dar kiti nukreipti į finansinio raštingumo, pilietiškumo ugdymą. Šalies ir tarptautiniai projektai leidžia praplėsti ugdymo turinį, paįvairinti ugdymo procesą, skatina naujų mokymosi metodų ieškojimą ir pritaikymą, mokytojų profesinį tobulėjimą. Mokiniai tampa labiau motyvuoti mokytis, nes naujų žinių įgyja per praktines veiklas, mokosi patraukliomis formomis. Atsiranda sinergija tarp mokytojų ir mokinių, formuojasi nuoširdūs, stiprūs, patikimi santykiai. Tarptautiniai projektai skatina mokyklos šiuolaikiškumą, modernumą. Mokiniai išmoksta dirbti komandoje, ugdo lyderystės pradmenis, išsiugdo kritinį požiūrį į daugelį dalykų, tampa atsakingesni ir pilietiškesni. Norėtųsi didesnio mokytojų įsitraukimo. Vyresnio amžiaus mokytojus stabdo užsienio kalbos mokėjimo lygis, pasitikėjimas savo jėgomis, mokėjimas parodyti tai, kaip jie dirba.

1. Skaitmeninio ugdymo plėtra.

Skaitmeninio ugdymo plėtrai iš valstybės biudžeto panaudota 4800 €. Įsigyti trys nešiojami kompiuteriai, įrengtos dvi klasės hibridiniam mokymui, 65 Eduka klasės licencijos, 3web kameros, ausinės, projektorius. Daug dėmesio buvo skiriama mokytojų skaitmeninio raštingumo kompetencijų tobulinimui hibridinio mokymo srityje. Mokytojai dalyvavo nuotoliniuose mokymuose „3 žingsniai link Hibridinės pamokos“ ir praplėtė savo žinias apie hibridinę pamoką, jos organizavimą. Mokytojų grupė dalyvavo seminare „Microsoft Teams galimybės hibridinio mokymo procese, sužinojo, kaip maksimaliai išnaudoti Microsoft Teams galimybes ir pritaikyti hibridinio mokymo procese. Įgytas žinias pritaikė savo darbe. Sėkmingai vedė vaizdo pamokas, kūrė skaitmeninį mokymo turinį: užduotis, apklausas, atraminę medžiagą, instrukcijas ir kt. Visi mokytojai dalyvavo NŠA mokymuose „Kodėl labai svarbu mokiniams individualios pažangos stebėjimas. Pamokos organizavimas skirtingų poreikių mokiniams“. Grupė mokytojų dalyvavo LL3 mokymuose „Bendradarbiavimo kompetencijų ugdymas“.

Direktorė Dalia Skebienė